Случай

(действителен случай от Център за възстановяване Анимус)

Розалия е най-голямото от пет деца в бедно семейство от близко до Разград село. Майка й е безработна, а абаща й е зает в селското стопанство. Семейството живее в мизерия и между майката и бащата често избухват скандали. Едва на 14 години, Розалия трябва да се грижи за по-малките си братя и сестри и да помага в домакинството, заради което преди 2 години е престанала да ходи на училище. Бащата на Розалия казва, че имат голям късмет ,за това че поне не са на улицата, но тя не е щастлива. Иска й се да има поне една нова блуза и да не се редува със сестрите си да носи единствения чивт ботуши.

Един ден братовчедката на Розалия, която е на 16 години й предлага да я вземе със себе си във Варна, където от известно време живее с 30 години по-възрастен от нея приятел. Братовчедката казва, че във Варна Розалия би могла да има всички неща , за които е мечтала- хубави дрехи, нови обувки, истински шампоан и тоалетен сапун. Единственото, което трябва да направи е да ‘излиза с туристите” и те ще й дадат всичко, от което се нуждае. Розалия не може точно да си представи какво означава да „излиза с туристите”, макар че братовчедка й дава да разбере, че това е свързано по някакъв начин със секс. Но Розалия никога досега не еправила секс и родителите й не разговарят с нея на такава тема, така че тя има смътна представа за сексуалните взаимоотношения.

Розалия напуска родното си село, без да предупреди родителите си. Двете с братовчедка й пътуват” на стоп” до Варна, където се оказва без дом и без пари. Приятелят на братовчедката се съгласява двете да останат при него, при условие че му плащат наем. Оказва се, че наемът е изключително висок и много скоро „приятелят” им съобщава, че са затънали в дългове. Момичетата нямат пари и единственият начин да си плащат е като проституират. Клиентите са предимно чужденци, които са на почивка във Варна и близките морски курорти. „Приятелят” се договаря с тях предварително и изпраща момичетата в хотелите и частните квартири, в които са отседнали. Тъй като не знаят никакъв чужд език, те не са в състояние да постявят каквито и да е условия и са принудени да изпълняват всички желания на клиентите.

Няколко месеца по-късно Розалия е жестоко пребита от клиент и изоставена на плажа в критично състояние. Летовници случайно попадат на нея и я закарват в Бърза помощ. Лекарите се свързват с Отдела на Закрила на детето.

Розалия се възстановява дълго от побоя. Срамува се и желае да разговаря с някого за случилото се с нея. Ужасява се, че „приятелят” на братовчедка й ще я търси защото все още му дължи пари.

* **Анализ на рисоковите и защитните фактори**

|  |  |  |  |
| --- | --- | --- | --- |
| област | фактор |  |  |
| 1.Среда и условия на живот | Рискови фактори | **1*.живеее в малко и нерпрогресивно населено място;******2. живее в недоимък и мизерия;*** |  |
| Защитни фактори | ***1. Винаги е живяла с родителите си.*** |  |
| 2.Семейство и контакти | Рискови фактори | ***1.майката е безработна;******2.чест свидетел на скандали между родителите;******3. Грижи се за по малките братя и сестри;******4.няма комуникация на важни теми между децата и родителите.******5.присъствие на братовчедка вече „приспособена” към самостоятелен и пълен с лъжливи обещания живот;*** |  |
| Защитни фактори | ***1.имат собствено място за живеене;*** |  |
| 3.Физическо и психологическо развитие | Рискови фактори | ***1.лабилни взаимоотношения между родителите;******2.поемане на отговорност към домакунството и грижата за малките си братя сестри;******3.невъзможността да има нормално детство и задоволеност относно елементарни нужди като дрехи и обувки;*** |  |
| Защитни фактори | ***1.от рано се научава да носи отговорност и да се справя с проблемни ситуации;*** |  |
| 4.Учене и образование | Рискови фактори | ***1.спира да посещава училище, за да помага в домакунството 12 годишна;******2.не притежава никаква сексуална култура;*** |  |
|  | Защитни фактори | ***1.първите възпитателни години в училище все пак присъстват.*** |

**Рискови фактори**

* ***Живее в мизерия и малко населено място***
* ***Майката е безработна***
* ***Скандали между родителите и липса на адекватни междуличности отношения***
* ***Грижа за по-малките братя и сестри, и непълноценно изживяване на детството***
* ***Липса на образование***

**Защитни фактори**

* ***Винаги е живяла с родителите си***
* ***Чувство на отговорност спрямо други индивиди и присъствие на първи години в училище***

**Финална оценка**

Розалия живее в неблагоприятна среда, както за физическото й, така и психическо развитие. Тя е подвластна на твърде голямия брой рискови фактори. Липсва й увереност, способност да се изразява, но най-съществена роля играе липсата на важна фигура на подражание в жовота й. Впредвид вече споменатите рискови фактори, се заключава че интервенцията необходима в този случай се налага да обхваща всички сфери на живот на Розалия- семейна среда, обучителна, възобновяване на психическата и стабилност и емоционална увереност. Необходима е работата със родителите- между тяхе повече от очевидна нестабилната връзка, която едновременно е източник на множеството проблеми в личностното развитие на Розалия, а на по-късен етап са и предпоставка за възникване на проблеми със по-малките й братя и сестри.